Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 964/11/5511	Žilina, 10.10.2013
EEČ : 2-43-496-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov,Krádež podľa § 212 odsek 2 písmeno bc Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Žilina zo dňa 17.2.2012, spisová značka 3 Pv 964/11/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.10.2011 v čase o 16.29 hod. v Žiline vo vestibule Železničnej stanice Žilina pristúpil k XXXXX, ktorá si v tom čase kupovala v pokladni cestovný lístok a zobral z pultu mincu v nominálnej hodnote 1,- €, ktorú menovanej spolu s lístkom vydala pokladníčka, keď ho XXXXX požiadala o vrátenie odcudzenej finančnej hotovosti, udrel ju päsťou ruky do oblasti tváre, v dôsledku čoho jej spadli dioptrické okuliare, čím jej spôsobil škodu vo výške 1,- € a hematóm na pravej strane tváre bez potreby lekárskeho ošetrenia

Uznesením prokurátora Okresnej prokuratúry Žilina zo dňa 17.2.2012, spisová značka 3 Pv 964/11/5511, bola určená obvinenému skúšobná doba v trvaní 18 mesiacov.
Odôvodnenie:
	Uznesením prokurátora OP Žilina sp. zn. 3Pv 964/11-6 zo dňa  17.02.2012, právoplatným dňa 25.02.2012, bolo podmienečne zastavené trestné stíhanie proti obv. XXXXX pre prečin výtržníctva podľa § 364 ods. 1 písm. a) Tr. zák. a prečin krádeže podľa § 212 ods. 2, písm.b, c) Tr. zák. so skúšobnou dobou v trvaní 18 mesiacov, ktorá uplynula dňa 25.08.2013.
	
	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie
	
Zo zabezpečených správ o povesti a odpisu z registra trestov GP SR vyplýva, že obv. XXXXX sa počas skúšobnej doby nedpostil trestného činu ani priestupku. 

	Nakoľko obvinený XXXXX viedol v skúšobnej dobe podmienečného zastavenia trestného stíhania riadny život, boli splnené podmienky uvedené                    v ustanovení § 217 ods. 1 Tr. poriadku, a preto som rozhodol tak, ako je uvedené vo výrokovej časti tohto uznesenia. . 

	Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marian Ukrop
prokurátor